Vállaj Község

Német Nemzetiségi Települési

Önkormányzata

9/2006.(V.11.) KT számú

rendelete
Vállaj közigazgatási területe szabályozási terveinek

és helyi építési szabályzatának jóváhagyásáról
A Képviselő-testület az  Épített  környezet  alakításáról  és  védelméről  szóló  többször  módosított  1997. évi LXXVIII. törvény 7. §. (3) bekezdése szerinti hatáskörében, a Helyi önkormányzatokról szóló 1990. évi  LXV. törvény  8. § (1) bekezdése szerinti feladatkörében és a 16. § (1) bekezdés szerinti jogkörében kapott felhatalmazása alapján az  alábbi  rendeletet  alkotja:

I. Fejezet

ÁLTALÁNOS ELŐÍRÁSOK

1. §

A  rendelet  hatálya 

(1)
E rendelet hatálya Vállaj község közigazgatási területére terjed ki.

(2) Az érvényességi területen belül építési tevékenységet folytatni, arra hatósági engedélyt adni, telket alakítani, kötelezést előírni csak az Épített környezet alakításáról és védelméről szóló többször módosított 1997. Évi LXXVIII. tv. (a továbbiakban Étv.), valamint az e törvény alapján meghatározott, az Országos településrendezési és építési követelményekről szóló többször módosított 253/1997. (XII. 20.) Korm. sz. rendelet (a továbbiakban OTÉK) előírásai, valamint a T–2 és T–3 jelű szabályozási tervek (a továbbiakban tervek), valamint jelen előírások együttes figyelembevételével lehet. 

II. Fejezet

TELEPÜLÉSRENDEZÉSI KÖVETELMÉNYEK

2.§.

A terv területének felhasználása

(1)
A rendelet hatálya alá eső területen építési használat szerint 

a.,
beépítésre  szánt  területek, ezen belül  


- lakóterület:


- falusias




Lf

- vegyes  terület:

- településközpont  vegyes  terület

Vt
- gazdasági  terület:


- nem  zavaró  hatású  ipari  gazdasági
Ge
- kereskedelmi-szolgáltató


Gksz

- mezőgazdasági-üzemi


Gm


- különleges  terület:

- sportolási, szabadidős, turisztikai

Kio-sp
- temetőterület




Ki-t

- különleges intézményterület

Ki-szab

- határátkelő




Ki-hat

b.,
beépítésre  nem  szánt  területek, ezen belül

- közlekedési  és  közműterület 

   elsőrendű  közlekedési  célú  közterület








- országos  főút





Kö-of

- országos  mellékút





Kö-om

- települési  gyűjtőút





Kö-gy

   másodrendű  közlekedési  célú  közterületek

- hagyományos  kiszolgáló  út



Kö-k
- gyalogút





Kö-gy

· jelentősebb  kiszolgáló és  feltáró

mezőgazdasági  út





Kö-mg

- elsőrendű  nem  közlekedési  célú  közterület


- zöldterület:



- közpark



Z-Kp

- erdőterület:
 


- védelmi  (védő)


Ev
- gazdasági



Eg

- mezőgazdasági  terület:

- általános (nem védett területen)
Má 







- kertes (nem védett területen)
Mk
- általános (védett területen)

Mko

- vízgazdálkodási  terület:
- közcélú  nyílt  csatornák  

   medre  és  partja, folyó

V
kerültek kijelölésre, melyek övezeti besorolását a tervek határozzák meg.

3. §

Szabályozási elemek

(1)
A szabályozási terv kötelező jellegű elemeinek jelmagyarázatát a tervek tartalmazzák.

(2)
A tervek kötelező erejű szabályozási elemeinek módosításához a terv módosítása szükséges.

(3)
Ahol  a  terv  szerint  a  sajátos  építési  használat, a  rendeltetés  vagy  az  építési  övezet  illetőleg  övezet  szerinti  használat  megváltozik  a  jelenlegihez  képest, ott  az  építési  munkák  a  tervnek  és  a  helyi  építési  szabályzatnak  megfelelően  engedélyezhetők.

(4)
Az  építési  engedélyezési  eljárást  megelőzően  elvi  építési  engedélyezési  eljárást  kell  lefolytatni  a  környezetbe  illeszkedés  igazolására  minden  olyan  esetben, amikor  az  adott  sajátos  használat, építési  övezet  illetőleg  övezet  területén  nem  annak  elsődleges  rendeltetése  szerinti  építmény  épül, továbbá  a  gazdasági, a  mezőgazdasági – üzemi, és  a  beépítésre  nem  szánt  területeken  a  birtokközpont, vagy  az  azzá  alakítható  építmények  építéséhez, valamint  a  kivételesen  elhelyezhető  építmények  esetében.

(5)
Területi Tervtanácsi bemutatásra kötelezett minden, a településközpontban tervezett legalább    500 m2 épített hasznos szintterületet meghaladó intézményi hasznosítású épület, valamint az 1500 m2 épített szintterületet meghaladó minden olyan építmény, amely gazdasági és különleges területen kerül elhelyezésre.

4. §

Telekalakítás, építmények  elhelyezése

(1) A  területek  felhasználása, beépítése és a telkek  alakítása csak a szabályozásnak megfelelően engedélyezhető.

(2) Nyúlványos  (nyeles)  telek  újonnan  nem  alakítható.

(3) Meglevő, korábban  kialakított  telek – az  egyéb  szabályok  betartásával –  telekalakítási  kényszer  nélkül  beépíthető, ha  azon  legalább  6,0 m  széles  épület  elhelyezhető.

(4) A  szabályozási  szélesség  kialakítása miatt történő  telek-csökkenést  meglevő  teleknek  kell  tekinteni, és  beépítéskor  rá  a  (3) bekezdés  szabályait kell alkalmazni.

(5)
Meglevő  telek  megosztásakor  a  megosztás  által  érintett  telkek  telekmutatóira  vonatkozóan   az (4) bekezdés előírásait  be  kell  tartani. A  telekmutató  mértéke (szélessége, mélysége  és  területe ) ilyen  esetben  azonban  legfeljebb  az  övezetre  előírt  mérték  15%-ával  csökkenthető.

(6) Az  építménymagasságot  ott, ahol  csak  a  maximális  építménymagasság  van  meghatározva, mint  legnagyobbat  kell  megtartani, és  attól  1,5 méternél  nem  nagyobb  mértékben –  és  csak  lefelé  –   lehet  eltérni.

(7) Az építési zónákon belül már kialakult és átalakításra nem szánt szabályozási kategóriába sorolt (a továbbiakban kialakult) területeken az építési övezet paramétereit sajátos – jelen rendeletben rögzített – előírások hiányában az Étv. 18. § (2) bek. szerintieket alkalmazva, az adott kérdéskörtől függő területi kitekintéssel, a kialakult adottságok és az egyéb országos érvényű előírások alapján az építési hatóság állapítja meg.

(8)
Az  állattartó  épületek  előírt  védőtávolságait  a  szomszédos  telkek  építési  helyének, lakótelkek  esetében  annak  lakás  elhelyezésére  szolgáló  építési  határától  is  meg  kell  tartani.

(9)
A  terv  építési  telkein  önálló  terepszint  alatti  építmény  a  legnagyobb  beépítés  nagyságát  meghaladó  mértékben  csak  az  építési  hely  határain  belül, a  telekre  vonatkozó  legkisebb  zöldfelület  megvalósításával  és  csak  akkor  engedélyezhető, ha  annak  a  terepszinttől  számított  magassága  az  1,0 m-t  nem  haladja  meg.

(10)
Az  elő-  és  oldalkertben  az  OTÉK  1. számú  melléklet  54. pontjában  meghatározottak  közül  csak  az  a, c, d, e, szerinti  melléképítmények  helyezhetők  el.

(11)
Az  előírt  építménymagasság  értékét – ha  egyéb  előírás másként  nem  rendelkezik – az  utcai  homlokzatmagasságra  is  teljesíteni  kell.

(12)
Épületrész kinyúlása az építési helyen kívülre legfeljebb 60 cm lehet. Ez alól kivétel az eresz és az  előtető.

(13)
Az  építmények  közötti  legkisebb  távolság  az  I-III. tűzállósági  fokozatú,  és  D-E  tűzveszélyességi  osztályba  tartozó,  legfeljebb  5 m  építménymagasságú  épületeknél:

· 4,0 m-ig  csökkenthető, ha  az  egymást  átfedő  szemben  fekvő  homlokzatok  közül  legalább  az  egyik  homlokzaton  a  meglévő  nyílások  nyíló  felülete  helyiségenként  nem  nagyobb  0,4 m2-nél, illetve  az  át  nem  alakítható, meg  nem  szüntethető.

(14)
Közművezeték védőtávolságán belül új építési telek nem alakítható.

(15)
Építési  telket  érintő  nyílt  árok  vagy  vízfolyás  mederrézsűjének  élétől  6-6  m-es  sávban, közmű  esetén  annak  védőtávolságán  belül  építmény nem helyezhető  el. A  lakótelket  érintő  nyílt  folyás, csatorna  vagy  árok  koronaélétől  a  terv  szerinti  szélességben  beültetési  kötelezettséggel  terhelt  telekrész  esetén  az  építési  engedélyben  előírt, és  a  használatba  vételig, de  az  engedély  jogerőre  emelésétől  számított  maximum  3 éven  belül  a  tulajdonos  kötelezésével  megvalósított  zöldfelület  alakítandó  ki.

(16)
Ha a telek jelenlegi beépítési módja és az előkert nagysága nem felel meg az építési előírásoknak, az előírástól eltérő beépítési mód megtartható, de az épületek csak a telekre vonatkozó egyéb országos és helyi építési előírások betartása esetén és az előírások szerinti építési helyen belül bővíthetők. 

(17)
Ha a beépítés nagysága nem felel meg az építési előírásoknak, a meglévő épület felújítható, de sem a beépítettség, sem az épület(ek) szintterülete, építménymagassága nem növelhető, kivéve a tetőtér-beépítést, amely esetben a beépítettség megtartása mellett a szintterület növelése megengedhető.

(18)
A  belterületen  és  a  tervezett  beépítésre  szánt  területeken  az  OTÉK  32. §-ában  meghatározott, a „valamennyi  építési  övezetben, illetőleg  övezetben  elhelyezhető”  építményeket  kivéve az  építést  engedélyezni  csak  a  teljes  közművesítettség  kiépítésének  az  építmény  használatba  vételéig  megvalósuló  és  azok  üzembe  helyezése  esetén  szabad. E  kötelezettség  teljesüléséig  az  új  falusias  lakóövezetekben  a  szakhatóságok  hatósági  előírásainak  megfelelő  közműpótló  alkalmazható.

(19)
A  falusias  lakóterületen  és  a  gazdasági  területeken (kivéve  a  kereskedelmi-szolgáltató  gazdasági  területeket), a  külterület  beépítésre  szánt  gazdasági  területein  a  felszíni  vizek  elvezetésére  burkolt  medrű  nyíltárkos  megoldás  is  elfogadható. 

III. Fejezet

Területfelhasználási egységek övezeti szabályozása

BEÉPÍTÉSRE SZÁNT TERÜLETEK

5. § 
A  lakóterületek

(1)
A  terv  lakóterületei  elsődlegesen  lakóépületek  elhelyezésére  szolgálnak.  

(2)
A falusias (Lf jelű) lakóterületen az OTÉK 14. § (2) bekezdésének 2. és 8. pontja szerinti építmények nem helyezhetők el. Haszonállat-tartó épület csak a lakóterületen és csak legfeljebb a saját szükségletű állattartáshoz szükséges mértékben helyezhető el, az alábbiak szerint:


Falusias  /Lf  jelű/ lakóterületen

· 400 m² telekterület  alatt  állattartó  épület  nem  helyezhető  el,

· 400-600 m² telekterületig  csak  baromfi,

· <800 m² telekterület  esetén  sertés  is  tartható.

(3)
Lakóterületen építési telkenként legfeljebb  két  rendeltetési  egység  építhető. Lakás  rendeltetés  esetén  a lakáshoz  tartozó  garázs  egy  rendeltetési  egységnek  számít.

(4)
Lf  övezetben  lévő  lakótelken  kétlakásos  lakóépülettől  több  nem  építhető, kivéve  az  átmenő  telket, ahol  az  az  egyéb  szabályok  betartásával  2x1  lakásos  épület  is  épülhet.

(5)
A  lakóterületek  saroktelkein  oldalhatáron  álló  beépítési  mód  esetén  az építmény  szabadonállóan  is  elhelyezhető az  egyéb  övezeti  előírások  betartásával.

(6)
Utcafronton  lakóépület  10 m  előkert  esetén  önálló  garázsépítménnyel,  még  akkor  sem  kezdődhet, ha  a  lakóépület  és  a  garázs  egy  épületet  képez, azzal össze  van  építve. A  garázs  az  épület  tömegében, annak  utcafronti  szélességének  legfeljebb  a  felét  foglalhatja  csak  el  és  legfeljebb 2 m tömegmozgatással  jelenhet  meg  a  közterület  felől.

(7)
Lakótelek  lakás  elhelyezésére  szolgáló  része  a  teleknek  az  utca  felől  számított  max. 40 m  telekrésze.

(8)
Előkert  és  oldalkert  felőli  megközelítéssel  süllyesztett  garázs  nem  építhető.

(9)
A terv lakóterületein az alábbi táblázat szerinti építési övezeteket lehet alkalmazni:

	lakóterület
	a  telek

	
	legkisebb
	legnagyobb

	Sajátos építési használat
	alkalmazható építési  övezet

(beépítési  mód)
	széles-sége 

(m)
	mély-sége

(m)
	területe

(m2)
	aktív zöldte-rülete (%)
	beéptett-  sége

(%)
	építmény  

magassága 

(m)

	falusias
	Lf  - O
	16
	60
	1000
	20
	25
	4,5

	
	Lf* - O
	18
	70
	1200
	20
	25
	4,5*


* védett övezetben a kialakult, de max. 4,5 m

(10)
Közbenső  telken  szabadon  álló  épület is engedélyezhető, ha  a  telken  a  szomszédos  telek  kialakult  építési  oldalától  az  övezetre  előírt  legnagyobb  építmény-magasságnak  megfelelő, de  legalább  6 méter  oldalkert  biztosított.

(11)
A  mezőgazdasági  építményeket  a  telek  gazdasági  sávjában  kell  elhelyezni, melyek  építmény  magassága  legfeljebb  6,0 méter  lehet. A gazdasági  sáv  a  homlokvonaltól  mért  50  métertől  a  hátsókertig, de  legfeljebb  80 m  mélységig  terjedő  sáv. (Ezt  az  előírást  átmenő  telek  esetében  mindkét  közterület  felől  alkalmazni  kell.)

A  telek  gazdasági  teleksávja  csak  a  hosszabb  közterületi  telekhatáron  mért, a  vele  szöget  bezáró  másik  közterület  felőli  telekhatártól  számított  max. 40,0 m  az  oldalkertig.

(12)
Az előkertben 0,5 m-nél nagyobb szintkülönbséget áthidaló lejtő  vagy  rámpa nem  helyezhető  el. A  telek  utcai  építési  sávjában  a  földszinti  padló  nem  lehet  90 cm-nél  magasabban  a  telek  előtti  rendezett  járdaszinttől.

(13)
A  gazdasági  sávban  állatkifutó,  trágyatároló,  komposztáló  és  a  siló elhelyezhető.

(14)
Az  előkertben  nem  helyezhető  el  közműpótló  műtárgy, szélkerék, ömlesztett  anyag-, folyadék- és  gáztároló, továbbá  a rendezett  terepszinttől  (a telek  előtti  rendezett  járdaszinttől)  90 cm-nél  magasabb  terasz  sem. Az  elő-  és  oldalkert  felőli  építési  helyen  nem  helyezhető  el  pavilon, egyéb  elárusító  építmény  és  garázs.

(15)
A telek beépíthető területének mértékét a beépítés nagyságának számításánál a telek utcai homlokvonalától mért 80 m mélységig lehet figyelembe venni.

6. §
A  vegyes  terület

(1)
A  terv  vegyes  területei  sajátos  építési  használatuk  szerint  településközpont  vegyes területek.

(2)
A  településközpont  vegyes  terület  általában  több  rendeltetési  egységet  magába  foglaló  igazgatási, kiskereskedelmi, szolgáltatási,  vendéglátási, szálláshely-szolgáltató, egyházi, oktatási, egészségügyi  és  szociális, valamint  kulturális  rendeltetésű  épületek, valamint  lakóépületek  illetőleg  ezekkel  egymást  nem  kizáró,  vegyes  funkciójú  épületek  elhelyezésére  szolgál. A  területen  nem  helyezhetők  el  az  OTÉK  16. § (2) bekezdésének 7. pontja  szerinti  építmények.

(3)
Lakás rendeltetés esetén telkenként legfeljebb 2 lakás építése engedélyezhető, egyéb rendeltetés építése esetén több lakás is elhelyezhető.

(4)
A  vegyes  területet  teljes  közművesítettséggel  kell  ellátni.

(5)
A  terv  vegyes  területén  az  alábbi  táblázat  szerinti  építési  övezeteket  kell  alkalmazni:

	Sajátos építési használat
	alkalmazható
	A  telek

	
	
	legkisebb
	legnagyobb

	
	rendeltetés
	építési övezet  jele

(beépítési  mód)
	széles-sége (m)
	mély-sége (m)
	terü-lete

(m2)
	aktív zöldte-rülete (%)
	beépített-sége

(%)
	utcai építmény magassága
(m)

	település-központ vegyes
	lakás
	Vt-O
	16
	50
	800
	30
	25
	4,5-7,5

	
	intézmény
	
	
	
	
	20
	
	


O  = oldalhatáron álló

(6)
A  településközponti  vegyes  területen  intézmény  rendeltetésűnek  kell  tekinteni  az  épületet  illetőleg  a  telket, ha  a  szintterület  legalább  2/3  része  intézményi  funkciójú.

(7)
A  Vt  övezetben  az  alábbi előírásokat  is  alkalmazni  kell:

a.
az  utcai  épületeket  előkert  nélkül, szabadonállóan, vagy  oldalhatáron  állóan  kell  elhelyezni;

b.
0 m-es előkert esetén a  tényleges  építési  vonal a  telek  irányába  elmozdulhat, de  a  közöttük  így  kialakuló  területet  közhasználatra  átadott  területként  kell  kezelni, és  arra  a  közterületi  szabályokat  kell  alkalmazni;

c.
az  utcai  épület(ek)  mögötti  épület(ek)et  az  oldalsó  telekhatárra,  tűzfallal  kell  elhelyezni. Keresztszárny  is  építhető. A 25 méternél  szélesebb  telken  az épületek szabadon  állóan  is  elhelyezhetők, de a telken lévő szemközti homlokzatok között legalább 6 m-es távolságot kell biztosítani;

d.
az  épületrész  kinyúlása  a  közterület  fölé – az  előtető  és  az  áttört  korlátú  erkély  kivételével – nem  lehet  nagyobb  60 cm-nél, és  hossza  nem  haladhatja  meg  az  épület  homlokzati  hosszának  egyharmadát;

e.
a  közterület  felől  garázsbejárat  nem  engedélyezhető;

f.
az  intézményi  rendeltetéshez  szükséges  ügyfélparkoló  csak saját telken  biztosítható;

g.
oldalhatáron álló beépítési mód esetén építési helyen belül az épületeket szabadonállóan vagy oldalhatáron állóan is el lehet helyezni akkor, ha az adott telek mérete azt lehetővé teszi, és a szomszédos telek övezeti előírások szerinti beépítését nem akadályozza, vagy a kialakult állapot a vonatkozó előírások betartása mellett ezt lehetővé teszi.
7. §

A  gazdasági  terület

(1)
A  terv  gazdasági  területe  a  sajátos  használata  szerint  nem  zavaró  egyéb (kereskedelmi  és  szolgáltató) (Gk) és  nem  zavaró  ipari  gazdasági  (Ge), valamint zavaró, védőtávolságot igénylő mezőgazdasági üzemi létesítmény (Gm) felhasználású  lehet. Ipari-üzemi  felhasználás  esetén  a  telekalakítás  csak  az  illetékes  környezetvédelmi  hatóság  hozzá-  járulásával  engedélyezhető.

(2)
A  Gksz  jelű  kereskedelmi  és  szolgáltató  területen  nem  helyezhetők  el  az  OTÉK 19. § (3)  bekezdés  1. pontja  szerinti  egyházi, egészségügyi  és  szociális  épületek, illetőleg  a  (2) bekezdés  4. pontja  szerinti építmények.

(3)
Az  Ge  jelű  ipari  területen  nem  helyezhetők  el  az  OTÉK  20. § (2) bekezdés  1. pontja  és  (3)  bekezdése  szerinti  jelentős  mértékű  zavaró  hatású, valamint  a  (4) bekezdés  szerinti  településgazdálkodási, és  az  (5) bekezdés  2. pontja  szerinti  építmények.

(4)
Gksz  és  Ge  övezetben  új  rendeltetési  egységet  jelentő  építményt  építeni  csak  a  teljes  közművesítettség  megvalósulása  esetén  lehet. Gm övezetben legalább részleges közművesítettséget kell biztosítani.

(5)
A környezetre jelentős mértékben hatást gyakorló tevékenység esetén kialakult gazdasági területek rendeltetés szerinti megtartása csak környezetvédelmi felülvizsgálat elkészítése alapján lehetséges, amelynek elkészíttetése a tulajdonos kötelezettsége. A környezetvédelmi felülvizsgálat elkészítésének határideje 2008. december 31.

(6)
A területen az alábbi táblázat szerinti építési övezeteket lehet alkalmazni:

	sajátos

építési használat
	alkalmazható
	a  telek

	
	
	Legkisebb
	legnagyobb

	
	beépí-tési  mód
	építési övezet

jele
	széles-sége (m)
	mély-sége (m)
	területe 

(m²)
	aktív zöld-területe (%)
	beépí-tettsége

(%)
	építmény magassága

(m)

	Kereskedelmi  szolgáltató
	SZ
	Gksz
	20
	50
	1500
	25
	30
	4,5-7,5

	Nem  zavaró  ipari
	
	Ge 
	30
	50
	2500
	30
	30
	4,5-12,5*

	Mezőgazdasági-üzemi
	
	Gm
	-
	-
	K
	25
	30
	4,5-8,0*


SZ = szabadon  álló

K   = kialakult

*    = a technológiailag szükséges nagyobb építménymagasság engedélyezhető

(7)
Az  ipari  gazdasági  terület  építési  telkeit  saját  telkén  belül  legalább  10  méter  szélességű  és  legalább  háromszintes  zöldterülettel  kell  ellátni  a  telekhatárok  mentén. 

(8)
A  kereskedelmi-szolgáltató  építményekhez  szükséges  személygépkocsi  parkoló  igényét  és  az  ipari-gazdasági  terület  építményeinek  parkoló  igényét  az  építési  telken  belül kell  biztosítani.

(9)
A  területen  közlekedési -, zöld-  és  erdőterület  is  kialakítható.

8. §
A  különleges  terület

(1)
A  terv  különleges  területeit sajátos használatuk szerint  sportolási-, szabadidős-, rekreációs – rendezvényi célt szolgáló, temető-, kegyeleti parkok, közösségi-szolgáltató intézmények, belbiztonsági területek céljára lehet felhasználni a terv szerinti térbeli rendben.

(2)
A  területen  új  rendeltetési  egységet  jelentő  helyiséget  építeni, építményt  elhelyezni  csak  legalább  részleges  közművesítettség  megléte  esetén lehet.

(3)
A  területen  az  alábbi  építési  övezeteket  kell  alkalmazni:

	sajátos

használat

ill. rendeltetés
	alkalmazható
	A  telekre

	
	beépítési mód
	építési övezet

jele
	a  telek legnagyobb

beépítettsége

(%)
	az  épület legnagyobb építmény-magassága (m)
	a  telek  legkisebb  aktív

zöldterülete (%)
	a  telek  minimális  területe

(m²)

	temető
	szabadon  álló
	Ki-t
	5
	3,5
	20
	K

	Határátkelő (belbiztonsági)
	
	Ki-hat
	20
	4,5-10,5
	35
	3000

	Egyéb különleges közösségi szolgáltató (szezonális) intézmény
	
	Kio-sp
	10
	4,5-12,5*
	30
	4000

	Szabadidős
	
	Ki-szab
	10
	3,0
	30
	K**


K  =  kialakult  telekterület
*   =
csak a rendeltetés és technológia megkívánta építmények, ugrótorony, fedett csarnok, napozó, csúszda stb. építménye lehet, maximum 12,5 m, egyébként  legfeljebb 4,5 m

** =  nem megosztható

(4)
A  terv  különleges  területei  a  terület  sajátos  építési  használatának,  ill. rendeltetésének  megfelelő  épületek  illetőleg  építmények  elhelyezésére  szolgálnak. A  melléképítmények  közül  az  OTÉK  1. melléklet  54. pont  a-c.,  valamint  a  pihenés  célját  szolgálóan  az  e., továbbá  az  m., pontjai  szerintiek  helyezhetők  el.

IV. fejezet

BEÉPÍTÉSRE  NEM  SZÁNT  TERÜLETEK

9. §

Közlekedési  és  közműterületek

(1)
A  terv  közlekedési  területét  a  terv  szerint  kell felhasználni.

(2)
Az  (1)  bekezdés  szerinti  terület  sajátos  használata, illetőleg  rendeltetése  szerint  az  alábbiak  szerint  tagolódik:

	
	
	Megnevezése
	
	Szabályozási szélessége

	a., országos főutak:
	
	- a 4918-a számú főút
	
	30 (K) m

	
	
	- a tervezett új É-D-i főút
	
	

	b., országos mellékutak:
	
	- a „régi 4915. sz. út és a 4918 sz. út
	
	18-22,0 (K) m

K = kialakult

	c., települési gyűjtőút
	
	- a Szabadság u. és a Béke u. 
	
	16,0-18,0-22,0 m

	d., a település egyéb utcái kiszolgáló utak, illetőleg vegyes forgalmú utak  

     a terv szerinti térbeli rendben
	
	6, 12-16,0 m (K)

	e., jelentősebb külterületi feltáró és mezőgazdasági utak
	
	

	f., kerékpárutak
az országos mellékutak kül- és belterületi szakaszán, az  út  

    területén belül
	
	


(3)
A  közlekedési  területek  szabályozási szélességét  a  terv  szerint  biztosítani  kell.


A  külterületen  a  közlekedési  területek  terv  szerinti  szélessége  irányadó.  Az  építési  területük  szélességét  az  engedélyezési  tervben  kell  pontosítani a  konkrét  helyszínrajzi  adottságoktól  függően a  terv  szerinti  szélesség  (25% határain belül.

(4)
Az országos- és  a  gyűjtő  utakat  kétirányú  járműforgalomra  alkalmas  útburkolattal  és  a  belterület-, illetőleg  beépítésre  szánt  területek  menti  szakaszain  kétoldali  járdával, a  4915. és 4918. számú  utakat önálló kerékpárúttal, a  kiszolgáló  utakat  egy-  vagy  kétirányú  járműforgalomra  alkalmas  útburkolattal  és  legalább  egyoldali  járdával  kell  kiépíteni.

(5)
A  terv  vegyes-forgalmú  útjait  és  a  díszteret  díszburkolattal  kell  ellátni,  területükön  csak  térszint  alatti  közművek, díszparkok, képzőművészeti  alkotások, szökőkutak, pihenő-helyek, fásítás, 5  méternél  nem  magasabb  fénypontú  közvilágítás, valamint  az  intézményi  rendeltetés  teraszai, kiülői  helyezhetők  el.

(5) A  terv  közlekedési  és  közműterületei  közterületek.

10. §

A  zöldterület

(1) A  terv  zöldterületei  a  közparkok  és  a  díszparkok. Területük  közterület.

(2)
Zöldterületen  közhasználat  elől  elzárt  rész  nem  alakítható  ki, és  épület  nem  helyezhető  el. A  díszparkokban  a  testedzést  szolgáló tornapálya, gyermekjátszótér  nem alakítható ki.

11. §

Az  erdőterület

(1)
A  terv  erdőterületei  sajátos  használatuk, illetőleg  rendeltetésük  szerint  védelmi-, jóléti-  valamint  gazdasági  erdők.

(2)
A  védelmi  rendeltetésű  erdőt  100%-os  lombkorona  fedettséggel, a  gazdaságit  a  gazdálkodás  érdekei  szerint  kell  beültetni.

(3)
Az  erdő  rendeltetésének  megfelelő  építmények  alatt  (OTÉK  28. §. (4))  bekezdése  szerint  az  alábbiakat  kell  alkalmazni:

- mindenféle  erdőben  a  földrészletek  megközelítését  szolgáló  utakat  és   a  vízelvezető  árkokat, valamint  őrházakat, és

- az erdőgazdálkodás üzemi építményeit (az OTÉK 28. § (4) bekezdés 1. pontja szerinti 0,5%-os  beépítettséggel) lehet engedélyezni.

(4)
A  terv  erdőterületein  az  OTÉK  28. § (4)  bekezdése  szerinti  építmények  csak  akkor  helyezhetők  el, ha  a  terület  illetőleg  az  építmény  használatba  vételéig  legalább a  korszerű  közműpótlóval  való  villamos-energia  ellátás, az  illetékes  szakhatóságok  által  elfogadott  megoldással  az  ivóvízellátás, és  szennyvízelhelyezés, továbbá  a  nyílt  árkos  csapadékvíz  elvezetés  biztosított.

(5)
A  mezőgazdasági  általános (Má)  területen  gazdasági  erdőt  lehet  telepíteni.

12. §

A  mezőgazdasági  területek

(1)
A  terv  mezőgazdasági  területei  a  növénytermesztés  és  az  állattenyésztés, továbbá  az  ezekkel  kapcsolatos  termékfeldolgozás  és  tárolás (a  továbbiakban: mezőgazdasági  termelés), illetőleg  az  ezekhez  szükséges  építmények  elhelyezésére  szolgálnak. Övezeti  tagolódását  a  terv  szerint  kell  alkalmazni  az  alábbiak  szerint:

a.
Má  jelű, általános  övezetében  minden, az  (1) bekezdésben  említett  építmény  elhelyezhető;

b.
MKo  jelű, növénytermesztésre  szolgáló  övezetében  az  állattenyésztés  építményei  nem  helyezhetők  el;

c.
Mk jelű kertes övezetben csak a mezőgazdasági kertes műveléshez szükséges gazdasági épületek helyezhetők el.

(2)
Mezőgazdasági általános (Má) és mezőgazdasági kertes (Mk) övezetben 

a.
Az  övezetben  jellemzően  mezőgazdasági  övezetbe  sorolt, természeti  védelem  alatt  nem  álló, és  máshová  nem  sorolt  mezőgazdasági  területek  tartoznak.

b.
Az  övezetbe  eső  telkeken (kivéve  az  ökológiai  hálózat  és  a  csatornák partján lévő zöldterületeken) a  növénytermesztés  és  az  állattenyésztés, továbbá  az  ezekkel  kapcsolatos  termékfeldolgozás  és  tárolás  építményei  és  lakóépületek  helyezhetők  el  az  alábbiak  szerint: 

1., Gazdasági  épületek:

1.1
szőlő, gyümölcsös, intenzív  kert  művelési  ág  esetén: ha  a  telekterület  legalább  1 hektár,

1.2
szántó, kert, legelő (gyep) művelési  ág  esetén: ha  a  telekterület  legalább  5 hektár,

1.3
rét, nádas, vízállásos terület művelési ág területén épület nem helyezhető el.

2., Lakóépület:

2.1
szőlő, gyümölcsös, intenzív kert  művelési  ág  esetén: ha  a  telekterület  legalább  10  hektár,

2.2
szántó, kert, legelő (gyep)  művelési  ág  esetén: ha  a  telekterület  legalább 15 hektár,

2.3
rét, nádas, vízállásos  terület  művelési  ág  területén  nem  helyezhető  el.

c.
A  telek  beépítettsége  nem  haladhatja  meg  a  2%-ot, illetve  maximum  a  300 m²-t,  birtokközpont  telkén  a  20%-ot. Önálló  lakóépülettel  a  telekterület  legfeljebb  1,5%-a, de legfeljebb 150 m2 építhető be. Az 150 m2-t meghaladó  beépített  területű  épület  csak  a  beépítés  feltételeit  tisztázó  elvi  építési  engedély  alapján  engedélyezhető. Az  elvi  építési  engedélyezési  eljárásba  be  kell  vonni  a  Kraszna  K-i  partja  és  a  belterület  közötti  területre  eső  telken  történő  építési  igény  esetén  az  érdekelt  vízügyi  hatóságot.

d.,
A  telken  az  épületeket  szabadon  álló  beépítési  módhoz  tartozó, legalább  20  méter  elő-, oldal- és  hátsókert  által  meghatározott  építési  helyen  belül  kell  elhelyezni. A  telken  belül  a  szomszédos  telekhatárral  párhuzamosan  minimum  10 m sávszélességben  telken  belüli  erdősáv  létesítését  elő  kell  írni, a  használatba  vételi  engedélyig  pedig  a  tulajdonos  kötelezettségével  azt  meg  kell  valósíttatni.

e.,
Önálló  lakóépületet  30-45(-os  hajlású  magastetővel  kell  fedni,  építménymagassága  legfeljebb  3,5 m  lehet.

f.,
Egy  telken  újonnan  csak  egy  tanyaudvar  alakítható  ki, amelynek  területe:

1., nem  lehet  nagyobb, mint  3000 m2, amely  a  telekterület  20%-a, és

2., utólag  sem  alakítható  önálló  telekké, ha  a  megosztás  következtében  az  építési  előírásoknak  nem  felel  meg.

g.
Az  övezet  területén  sem  a  főút  építéséhez, sem  egyéb  töltéshez, építményhez  nem  alakítható  ki  anyagnyerő  bányatelek, ha  annak  területe  nem  haladja  meg  az  5 hektárt. Ezeket  a  területeket  a  bányászat  befejezése  után  rehabilitálni  kell. A  bányászatot  felváltó  területhasználat  és  építés  csak  a  terület  rehabilitációja  után  engedélyezhető.

h.
A  dűlőutak  mentén  az  úttal  határos  ingatlanok  tulajdonosait  az  önkormányzat az  út  mentén  védő  fasor  telepítésére  kötelezheti.

(3)
Ahol  a  terv  mezőgazdasági  területén  tanya  és  farmgazdaság  céljára  építési  telek  alakítható, ott  az  Má  övezetben  csak  „kistermelői”  mértékű  állattartás  és  az  ehhez  szükséges  építmények  helyezhetők  el.

(4)
A terv  Má  övezetű  mezőgazdasági  területe  erdősíthető, védő- vagy  gazdasági  rendeltetésű  erdőterületként  felhasználható.

(5)
Mezőgazdasági korlátozott használatú övezet (Mko)

a.
Az  övezetbe  jellemzően  a természeti  védelem  által érintett, illetőleg a csatornák közvetlen környezetének területébe eső  mezőgazdasági  területek  tartoznak.

b.
Az  övezetbe  eső  telkeken a  növénytermesztés  és  az  állattenyésztés, továbbá  az  ezekkel  kapcsolatos  termékfeldolgozás  és  tárolás  építményei  helyezhetők  el  az  alábbiak  szerint: 

1., 
Lakó és gazdasági épületet a területen elhelyezni nem lehet.

2., 
Korlátozott mezőgazdasági területen új gazdasági építményt elhelyezni csak az alábbi telekterület nagyság és művelési ágak esetén szabad:

2.1
szőlő, gyümölcsös, intenzív (fóliás) kert művelési ág esetén: ha a telekterület  legalább 5 hektár, a telekterület 3%-áig, de maximum 300 m2 nettó területtel,

2.2
szántó, rét (legelő)  művelési  ág  esetén: ha  a  telekterület  legalább 10 hektár, a telekterület 2%-áig, de maximum 500 m2 nettó területtel,

2.3
nádas és vízállás (vagy az időszaki vízállásos, belvíz veszélyeztette, és a csatornák partjától 100 m-re, valamint az országos ökológiai hálózat területén)  művelési  ágú telken, illetőleg telekrészen nem helyezhető el építmény.

c.
Az övezetben csak a legeltetéshez kapcsolódó állattartó építmény létesíthető.

d.,
A  telek beépítettsége legfeljebb 2%-os, a birtokközpont beépítettsége legfeljebb 20%-os lehet.  

e.,
Az  épületeket  a szabadon  álló  beépítési  módhoz  tartozó, legalább  10  méter  elő-, oldal- és  hátsókert  által  meghatározott  építési  helyen  belül  kell  elhelyezni. 

f.,
A 150 m2-t meghaladó épület, továbbá védett természeti területet érintő beépítés esetén építési engedély csak a beépítés feltételeit tisztázó elvi építési engedély alapján adható.

g.,
A csatornák menti 100 m szélességű területen, külterületen mindennemű építéshez már az elvi építési engedély kiadásához is be kell vonni az érdekelt vízügyi hatóságot.

h.,
Az övezet területén elhelyezhetőek:

1., a nyomvonal jellegű építmények és műtárgyaik (külön jogszabályok keretei között),

2., a köztárgyak,

3.,
a honvédelmet, az árvíz- és a belvízvédelmet, illetőleg a belbiztonságot szolgáló műtárgyak.

13. §

Vízgazdálkodási  területek

(1)
A  terv  vízgazdálkodással  kapcsolatos  területei  a  folyók, a közcélú  nyílt  csatornák  medre  és partja, a jelentősebb árkok területe.

(2)
A  területen csak  a vízkárelhárítást szolgáló, illetve a biztonsági létesítmények közül a vízrendezést kiszolgáló, az illetékes szakhatóság által engedélyezett építmények helyezhetők el.

(3)
V jelű vízgazdálkodási terület övezetében új építmény a vízgazdálkodás és a vízvédelem építményei kivételével nem helyezhető el. 

(4)
A  területen  elhelyezhetők  olyan építmények, melyek a terület rendeltetésével összhangban vannak, annak elsőrendű rendeltetését nem zavarják.

(5)
Az övezetben kivételesen sportlétesítmények is elhelyezhetők.

V. Fejezet

EGYÉB  ELŐÍRÁSOK

14. §

(1)
A település jelenlegi belterülete a tervben a következők szerint változik: délen a Jókai úttól D-re a 082/6,8-9 hrsz-ú telkek területére, a Rákóczi utcától D-re, K-en a 091/1-9 hrsz-ú telkek területén, a Báthory úttól É-ra és K-re a 02/1-2 hrsz-ú telek földrészlete egy részéig lakóterület, közpark és út céljára nő.


A község É-i részén a Báthory utcától D-re, a 055, a 057 hrsz. egy részén, az Ágerdői út mellett a 098/5-6 telkek mint gazdasági területek, a belterülettől D-re, a határátkelő felé vezető út mellett a 084/2-19, a 084/49-54, illetve a 089/1 és a 089/7-19 egy része gazdasági területként, külterület beépítésre szánt területe nő.

(2)
A külterület többi beépítésre szánt területei a meglévő gazdasági területek és a Gm jelű területek a már meglévő beépítésre szánt gazdasági területekkel, és a volt majorok a temető bővítési területe, mint különleges intézményi területek, valamint a tervezett új D-i elkerülő gyűjtőút és a főút kereszteződésében kialakított gazdasági területek.

(3)
A szabályozási tervlapokon jelölt régészeti terület határával érintett telkeken a meglévő terepszinthez viszonyítva 30,0 cm-nél nagyobb mélységű földmunkával járó minden tevékenység a Kulturális Örökségvédelmi Hivatal illetékes Irodája engedélyével végezhető.

(4)
A szabályozási terven jelölt régészeti terület határait a Kulturális Örökségvédelmi Hivatal a régészeti kutatásoknak megfelelően a jelen szabályozási terv módosítása nélkül megváltoztathatja. E változásokat a terv karbantartásakor, de legalább 5 évenként a tervre rá kell vezetni.

15. §

A  környezetvédelem

(1)
A terv területén a településépítési tevékenység során a jelen szabályzat korábbi, környezetvédelmi vonatkozású építési előírásain túl (az egyes területfelhasználási módok, illetve építési övezetek terhelhetősége, beépítettsége, szintterület-sűrűsége, a teljes közművesítettség előírása stb.) az alábbiakat is tartalmazni kell:

a.

a terven kijelölt gépkocsi parkolókat víz át nem eresztő burkolattal kell kialakítani, s a csapadékvizüket külön hálózattal gyűjteni, és kezelés után engedni a közcsatornába,

b.
a gyalogos felületeket (gyalogos közlekedési területeket, sétányait és gyalogútjait, dísztereit) úgy kell kialakítani, hogy róluk a csapadékvíz a zöldfelületre folyjon.

(2)
Zaj- és rezgésvédelem terén az övezetre vonatkozó határértékeket kell alkalmazni (jelenleg a 8/2002. (III. 22.) KÖM-EüM sz. rendelet kategóriája szerint) a terv területén a „falusias, kertvárosias és kisvárosias lakóterület” besoroláshoz rendelt határértéket. A szállópor terhelés mérséklésére az utak vonalában zárt, nagy lombozatú fasorok telepítéséről gondoskodni kell, melyet legkésőbb az út felújítása, kiépítése során az út tulajdonosa ill. kezelője kell, hogy elvégezzen kertészeti kiviteli tervek alapján.

(3)
A terv területe a felszín alatti vizek szempontjából „érzékeny” felszín alatti vízminőség-védelmi területbe tartozik.

(4) A kommunális és lakossági szilárd hulladékot a kistérségi hulladék-lerakóban kell megsemmisíteni, ezzel együtt a régi szeméttelepet rekultiválni, a területét erdősíteni kell.

(5)
A régi szeméttelep rekultivációját az illetékes szakhatóság előírásai szerint meg kell valósítani.

(6)
A község igazgatási területén csak olyan tevékenységek folytathatók, olyan létesítmények üzemeltethetők, építhetők, amelyek által a kibocsátott zaj mértéke nem haladja meg az övezetre vonatkozóan jogszabályban előírt határértéket.

(7)
A község igazgatási területén „az ország többi területe” besoroláshoz jogszabályban rendelt kibocsátási határértéket kell betartani.

(8)
A mezőgazdasági por elleni védelmi zónában (a mezőgazdasági általános rendeltetési övezetekben) a dűlő utak mentén a telkeket legalább egysoros dűlőfásítással kell ellátni.

(8) Országos közúttal érintkező telken építmény csak a külön jogszabályok szerint helyezhető el.

16. §

Értékvédelem

(1)
A rendelet hatálya a természeti, táji és az építészeti (művi) örökség minden olyan elemére kiterjed, amely külön jogszabályok alapján nem áll védelem alatt, és amelyet önkormányzati rendelet helyi települési, táji, természeti, építészeti, néprajzi, képző vagy iparművészeti, ipartörténeti, régészeti értékként védetté nyilvánít.

(2)
A védetté nyilvánításról, annak megszüntetéséről az Önkormányzat Képviselőtestülete rendelettel dönt.

(3)
A védetté nyilvánítás vagy megszüntetés szakmai megalapozására a településrendezési terv értékvizsgálati munkarésze szolgál.

(4)
Védetté nyilvánításra, vagy annak megszüntetésére hivatalból, lakossági kezdeményezésre, társadalmi szervezetek javaslatára, egyéni kezdeményezésre egyaránt sor kerülhet.

(5)
A védett értékről nyilvántartást kell vezetni, melynek tartalmaznia kell:

· a védett érték megnevezését,

· pontos helyét (utca, házszám, helyrajzi szám),

· természeti védelem esetén a védett terület határát feltüntető, a településrendezési tervvel azonosítható helyszínrajzot,

· a védelem indoklását,

· a védett érték fotóját,

· a védelmet elrendelő önkormányzati rendelet számát.

(6)
A védelemben részesítést, vagy annak megszüntetését hivatalos helyen közzé kell tenni és erről írásban értesíteni:

· a védett érték tulajdonosát, kezelőjét, használóját,

· az illetékes építésügyi hatóságot,

· építmények esetén a Kulturális Örökségvédelmi Hivatal illetékes kirendeltségét, természeti érték esetén az illetékes természetvédelmi hatóságot,

· az illetékes földhivatalt,

· a megyei és területi főépítészt.

(7)
A védelem tényét az ingatlan-nyilvántartásba be kell jegyeztetni.

(8)
A helyi védelem alatt álló épületen építési (állagmegóvási, korszerűsítési, átalakítási, bővítési) munkák a védettség szempontjaival összhangban az épület jellegének megváltoztatása nélkül végezhetők. 

Bővítés esetén elvi építési engedélyezési eljárás lefolytatása kötelező.

(9)
Helyi védettségű (településszerkezeti, településképi) területen a meglévő épületek, épületcsoportok, zöldfelületek megtartását kell szem előtt tartani, megőrizve az utcák vonalvezetését, beépítési módját, rendszerét.

(10)
Mind a helyileg védett épületeken, mind a helyi védettségű területeken – beleértve a műemléki környezetet határoló területeket is – építési munkát végezni az illetékes főépítész szakmai véleményére alapozva az illetékes I. fokú építési hatóság engedélyével szabad.

(11)
Helyi művi értékként: területi védelem alatt áll a terv így jelölt területének utcai teleksávja (a homlokvonaltól mért 40 méter mélységű sávja).

(12)
Látványvédelem alatt áll a terv szerinti mértékben a Szabadság utca két oldala.

17. §

A településrendezés sajátos jogintézményei

A kisajátítás és a helyi közút céljára történő lejegyzés jogintézménye alkalmazható a tervezett szabadidős-rekreációs terület, valamint a terv szerinti közlekedési és közműterületek megvalósítása érdekében szükséges terv szerinti területeken. Ezeket, mint a településfejlődés műszaki-fizikai eszközét, közérdeknek kell tekinteni.

Záró rendelkezések

18. §

(1)
A Vállaj község területére készített szabályozási terv és a helyi építési szabályzat 2006.július 10-én lép hatályba, ezzel egyidejűleg Mék Nagyközség Közös Tanács 1976.évi 2.számú rendelete hatályát veszti.

(2)
Rendelkezéseit a rendelet hatálybalépése után keletkezett ügyekben kell alkalmazni.

     /:Révész Antal sk.:/

    
               /:Lovász János sk.:/


         polgármester                                                                jegyző  

